
RAPORT PRIVIND SITUAŢIA HIDROMETEOROLOGICĂ

ŞI A CALITAŢII MEDIULUI

în intervalul 31.08.2026, ora 08.00 – 01.09.2026, ora 08.00

I.
SITUAŢIA HIDROMETEOROLOGICĂ

1. Situaţia și prognoza hidrologică pe râurile interioare și Dunăre, din 01.09.2026, ora 08.00

RÂURI: 

Debitele au fost relativ staționare, exceptând râurile din bazinul superior al Sucevei și din bazinul Moldovei unde au fost în scădere.

Izolat, s-au produs creșteri de debite pe unele râuri mici din zonele de deal și munte din nord-vestul țării, ca urmare a precipitațiilor prognozate.

Nivelurile pe râuri la stațiile hidrometrice se situează sub COTELE DE ATENȚIE.
Debitele vor fi relativ staționare exceptând râurile din bazinele: Vișeu, Iza, Lăpuș, bazinele superioare ale râurilor: Someș, Crasna, Barcău, Crișul Repede, Crișul Negru, Crișul Alb, Arieș, Mureș, Bistrița, Moldova și Suceava unde vor fi în creștere ca urmare a precipitaților prognozate. 

Nivelurile pe râuri la stațiile hidrometrice se vor situa sub COTELE DE ATENȚIE.
DUNARE:
Debitul la intrarea în țară (secțiunea Baziaș) în intervalul 31.08. – 01.09.2026 a fost staționar, având valoarea de 1600 m3/s, sub media multianuală a lunii septembrie (3800m3/s). 

În aval de Porţile de Fier debitele au fost în creștere pe sectorul sectorul Gruia – Vadu - Oii și relativ staționare pe sectorul Brăila –Tulcea. 

Debitul la intrarea în țară (secțiunea Baziaș) va fi în scădere (1550 m3/s).

În aval de Porțile de Fier debitele vor fi în creștere.

2. Situaţia meteorologică în intervalul 31.08.2026, ora 08.00 – 01.09.2026, ora 08.00

A.N.M. a emis o INFORMARE Meteorologică / ATENŢIONARE Meteorologică, cod galben: 

Mesaj 1

ATENŢIONARE Meteorologică, cod galben - valabilă în intervalul 31.08.2026, ora 10.00 – 31.08.2026, ora 21.00, vizând temperaturi deosebit de ridicate, caniculă și disconfort termic ridicat, în Banat, Crișana, Maramureș, vestul Transilvaniei, vestul și sudul Olteniei și sud-vestul Munteniei, conform căreia: Luni (31 august), în Banat, Crișana, Maramureș, vestul Transilvaniei, vestul și sudul Olteniei și sud-vestul Munteniei, vor fi temperaturi deosebit de ridicate și local caniculă. Disconfortul termic va fi ridicat iar indicele temperatură-umezeală (ITU) va atinge pragul critic de 80 de unități. Temperaturile maxime se vor situa între 33 și 37 de grade, cu cele mai mari valori în Câmpia de Vest.

Notă: Marți și miercuri (1 și 2 septembrie), vremea se va menține călduroasă în regiunile vestice și în cele sudice, iar în sudul Olteniei și în sud-vestul Munteniei va fi disconfort termic ridicat și indicele temperatură-umezeală (ITU) va atinge pragul critic de 80 de unități.

Mesaj 2

INFORMARE Meteorologică - valabilă în intervalul 01.09.2026, ora 01.00 – 01.09.2026, ora 23.00, vizând instabilitate atmosferică, averse torențiale moderate cantitativ și intensificări ale vântului, conform căreia: Vor fi perioade cu instabilitate atmosferică, în noaptea de luni spre marți (31 august-1 septembrie) în Banat, Crișana, Maramureș, vestul Transilvaniei și al Olteniei, iar pe parcursul zilei de marți (1 septembrie) în Maramureș, cea mai mare parte a Transilvaniei, local în Moldova și în nordul Munteniei. Aceasta se va manifesta prin averse torențiale moderate cantitativ, descărcări electrice, intensificări de scurtă durată ale vântului (viteze în general de 40...50 km/h) și izolat grindină de mici dimensiuni (1...2 cm). În intervale scurte de timp (1...3 ore) cantitățile de apă vor fi de 10...15 l/mp și izolat de peste 20...25 l/mp..

Aceaste mesaje meteorologice au fost transmise de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comite Judeţene pentru Situaţii de Urgenţă: 

· - toate PREFECTURILE JUDEŢELOR ŢĂRII – INFORMARE Meteorologică

· - ALBA, ARAD, BIHOR, CARAŞ-SEVERIN, DOLJ, HUNEDOARA, MARAMUREŞ, MEHEDINŢI, OLT, SATU-MARE, SĂLAJ, TELEORMAN şi TIMIŞ – ATENŢIONARE Meteorologică, cod Galben

În ţara, vremea a fost călduroasă în majoritatea zonelor, caniculară în Banat, cea mai mare parte a Crișanei, vestul și sudul Olteniei și în vestul Transilvaniei. Indicele temperatură-umezeală (ITU) a atins sau a depășit usor pragul critic de 80 de unități în vest, în extremitatea de sud-vest și cu totul izolat în centru. Ziua, cerul a fost mai mult senin, cu unele înnorări și izolat averse slabe după-amiaza în zona montană. Noaptea, în vest, nord-vest și parțial în centru au fost descărcări electrice, intensificări de scurtă durată ale vântului (rafale în general de 50...70 km/h) și averse. Izolat cantitățile de apă au depășit 10...15 l/mp. Vântul a suflat slab și moderat în restul teritoriului. Temperaturile maxime s-au încadrat între 24 de grade la Sulina și 37 de grade la Sânnicolau Mare. La ora 6, temperatura aerului avea valori cuprinse între 10 grade la Miercurea Ciuc și 27 de grade la Moldova Nouă. Dimineața s-a format ceață în depresiunile Carpațiilor Orientali și în Delta Dunării.
Observație: au fost emise 4 mesaje pentru fenomene meteorologice periculoase imediate: 4 atenționări cod galben .
La Bucureşti, vremea a fost în continuare călduroasă. Cerul a fost mai mult senin, iar vântul a suflat slab până la moderat. Temperatura maximă a fost de 32 de grade la Afumați și Băneasa și 33 de grade la Filaret, iar la ora 6 se înregistrau 13 grade la stația meteo Băneasa, 16 grade la Afumați și 17 grade la Filaret.
3. Prognoza meteorologică în intervalul 01.09.2026, ora 08.00 – 02.09.2026, ora 08.00

În ţara, valorile termice vor scădea ușor îndeosebi în vestul, centrul și nordul țării, însăv remea se va menține călduroasă în regiunile vestice și în cele sudice, iar în sudul Olteniei și în sud-vestul Munteniei va fi disconfort termic ridicat și ndicele temperatură-umezeală (ITU) va atinge pragul critic de 80 de unități. Temperaturile maxime vor fi de la 24 de grade în nordul Moldovei și până la 34 de grade în sud-vestul Munteniei. Cerul va avea înnorări temporare și mai ales pe parcursul zilei și la începutul nopții vor fi perioade cu instabilitate atmosferică cu precădere în Maramureș, cea mai mare parte a Transilvaniei, local în Moldova și în nordul Munteniei. Aceasta se va manifesta prin averse torențiale moderate cantitativ, descărcări electrice, intensificări de scurtă durată ale vântului (viteze în general de 40...50 km/h) și izolat grindină de mici dimensiuni (1...2 cm). În intervale scurte de timp (1...3 ore) cantitățile de apă vor fi de 10...15 l/mp și izolat de peste 20...25 l/mp. Minimele termice vor fi cuprinse între 8 grade în depresiunile din estul Transilvaniei și 20 de grade pe litoral. Pe arii restrânse noaptea se va forma ceață.
La Bucureşti, vremea se va menține călduroasă. Cerul va fi variabil, cu unele înnorări în a doua parte a nopții când vor fi posibile ploi slabe de scurtă durată (1...3 l/mp). Vântul va sufla slab și moderat. Temperatura maximă va fi de 32...33 de grade, iar cea minimă de 17...19 grade.
II.
CALITATEA APELOR

2.1. Pe fluviul Dunarea

Nu au fost semnalate evenimente deosebite.

2.2. Pe râurile interioare

Nu au fost semnalate evenimente deosebite.

2.3. Pe Marea Neagra

Nu au fost semnalate evenimente deosebite.

III.
CALITATEA MEDIULUI

3.1. În domeniul aerului

Agenţia Naţională pentru Protecţia Mediului informează că din rezultatele analizelor efectuate în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon) și ale valorii limită zilnice pentru PM10 (pulberi în suspensie cu diametrul < 10 microni) (50 µg/mc).

3.2. În domeniul solului şi vegetaţiei

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

3.3. În domeniul supravegherii radioactivităţii mediului

Menţionăm că, pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul de timp menţionat şi nu s-au semnalat evenimente deosebite.Parametrii constataţi la staţiile de pe teritoriul României s-au situat în limitele fondului natural.

3.4. În municipiul Bucureşti

În ultimele 24 de ore, sistemul de monitorizare a calităţii aerului în Municipiul Bucureşti nu a semnalat depăşiri ale pragurilor de informare şi alertă.

